તકલીફ ત્યારે થાય જ્યારે એક કમ્પ્યુટરમાં, એક ચોક્કસ પ્રોગ્રામમાં તૈયાર કરેલ ડિજિટલ ડોક્યુમેન્ટ બીજા કોઈ એવા કમ્પ્યુટરમાં મોકલવાનું થાય, જેમાં એ મૂળ પ્રોગ્રામ ન હોય! જેમ કે આપણે માઇક્રોસોફ્ટ વર્ડમાં કોઈ ડોક્યુમેન્ટ તૈયાર કર્યું અને તેને .ડોક ફોર્મેટમાં સેવ કર્યું. હવે આ ફાઇલ બીજી કોઈ વ્યક્તિને મોકલીએ અને તેના કમ્પ્યુટરમાં જો માઇક્રોસોફ્ટ વર્ડ પ્રોગ્રામ ન હોય તો તેઓ એ ફાઇલ ઓપન કરીને વાંચી શકે નહીં.